Ixef amezwaru, imi iger n unadi-iw d ungal wwiɣ-d fell-as awal s telqayt, di tazwara wwiɣ-d ɣef ungal aqbayli, tabadut d tulmisin-is syin wwiɣ-d ɣef tlalit-is, amek i d-yebda d wamek yennerna seg useggas ɣer wayeḍ, uqbel ad ɛeddiɣ ɣer wungal unti wwiɣ-d awal ɣef tmeṭṭut taqbayli d wayen i ɣef i d-tɛedda n talliyin n leḥṛiṣ d wacu akk i texdem akken ad teffeɣ ɣer tafat ad tesɛu tamkant-is di tsekla taqbaylit tuntit taneggarut-agi d tin i ɣef i d-wwiɣ awal s tewzel iwakken ad ɛeddiɣɣer wungal unti, melmi i d-ilul d wamek yennerna umḍan n wungalen si tallit ɣer tayeḍ, imi d wa iyiɛnan deg ukatay-iw, ɛarḍeɣ bedreɣ-d kra n tnaggalin d wayen urant d ungalen.